सबर युवक को मिला चिकित्सा अनुदान
घाटशिला| अनुमंडलअस्पताल में इलाजरत चाकुलिया कालापाथर पोचापानी निवासी टेंपा सबर (30) को चाकुलिया बीडीओ गिरिजा शंकर महतो की पहल पर सोमवार को चिकित्सा अनुदान के तहत एक हजार रुपए दिए गए। अनुदान राशि चिकित्सा प्रभारी डॉ उपेंद्र प्रसाद और भातकुंडा पंचायत सेवक भुवनेश्वर दास ने संयुक्त रूप से दी। पंचायत सेवक ने बताया कि घाटशिला के महेशडूबा गांव में टेंपा सबर असहाय स्थिति में पाया गया था। महेशडूबा के गंगाराम हांसदा समेत ग्रामीणों ने इसकी सूचना एसडीओ को दी। इसके बाद उसे उपचार के लिए अनुमंडल अस्पताल में भर्ती कराया गया। टेंपा सबर के बाएं पैर में जख्म हो गया है और उसमें कीड़े पड़ गए हैं, अब उसकी स्थिति में सुधार हो रहा है।
hin_Deva hin_Deva